16/03/2011 | Administración LocalMunicipal
Narón
Convocatoria de subvencións 2011

A Xunta de Goberno Local aprobou o 17 de febrero de 2011 a convocatoria de subvencións municipais para entidades e clubs deportivos para o ano 2011, de acordó coas bases aprobadas pola Xunta de Goberno Local o 29 de abril de 2010, e que aprobadas definitivamente foron íntegramente publicadas no DOG do 8 de setembro de 2010. Os/as destinatarios/as destas subvencións serán os clubs e entidades deportivas, sen ánimo de lucro, para actividades no ámbito municipal, que reunindo os requisitos xerais esixidos na Ordenanza reguladora da concesión de subvencións e axudas públicas do Concello de Narón, cumpran os seguintes requisitos: · Estar inscritas no rexistro municipal de entidades deportivas do Concello de Narón cos datos actualizados no intre da convocatoria segundo o esixido no Regulamento de Participación Cidadá do Concello de Narón, no momento de presentar a súa solicitude. · Non contravir o regulado nos artigos 13 e 10 da Lei 38/2003 xeral de subvencións e Lei 9/2007, de subvencións de Galicia, respectivamente. · No caso de clubs e entidades deportivas que foran beneficiarias de subvencións ou axudas económicas concedidas en anos anteriores polo Concello de Narón, deberán telas debidamente xustificadas. · Cumprir os requisitos da convocatoria. O prazo para presentar a solicitude será de 30 días naturais a contar desde o día seguinte ao da publicación da convocatoria correspondente. As instancias presentaranse no Rexistro Xeral do Concello xunto cunha copia que será selada e servirá de comprobante, ou por calquera dos medios contemplados no artigo 38.4 da Lei 30/1992, do 26 de novembro, LRJ-PAC. As solicitudes deberán entregarse, ademais de coa documentación esixida con carácter xeral no artigo 4 da Ordenanza reguladora da concesión de subvencións e axudas públicas do Concello de Narón, coa seguinte: · Instancia segundo o modelo oficial (anexo I), asinada polo presidente/a do club ou entidade deportiva. · Declaración xurada da persoa asinante da solicitude sinalando se solicitou doutro organismo algunha subvención para a realización dos mesmos programas e actividades, así como a data da solicitude, concepto e contía desta. Igualmente sinalarase cales foron concedidas e cales están pendentes de resolución. · Non ter obrigas tributarias co Concello de Narón, nin Administración de Facenda ou Seguridade Social. · Declaración xurada da persoa asinante da solicitude onde se sinale que cumpre todo o regulado nos artigos 14 e 11 da Lei 38/2003, xeral de subvencións, e 9/2007, de subvencións de Galicia, respectivamente. No caso de documentos e informacións esixidos na convocatoria que estiveran en poder do Concello, os solicitantes poderán acollerse ao establecido na letra f) do artigo 35 da Lei 30/1992, do 26 de novembro, de réxime xurídico das administracións públicas e do procedemento administrativo común, sempre que se faga constar a data e órgano ou dependencia na que foron presentadas, ou no seu caso, emitidos, e cando non teña transcorrido máis de cinco anos dende a finalización do procedemento ao que correspondan. A presentación da solicitude de concesión polo interesado conlevará a autorización ao Concello para obter as certificacións que deban emitir a Axencia Estatal da Administración Tributaria, a Tesourería Xeral da Seguridade Social, a Consellería competente en materia de Economía e Facenda da Xunta de Galicia, e o propio Concello. Non obstante, o solicitante poderá denegar expresamente o consentimento, debendo presentar entón as certificacións nos termos esixidos nestas bases e na convocatoria, e previstos regulamentariamente. Serán os establecidos nas bases reguladoras, que rexen a convocatoria de subvencións, publicadas no DOG do 18 de xuño de 2010. As solicitudes serán resoltas por acordo da Xunta de Goberno Local no prazo máximo de tres meses, contados a partir do día da finalización do prazo establecido nesta convocatoria para presentalas e o silencio administrativo terá carácter desestimatorio. As subvencións que se han de conceder na presente convocatoria efectuarase con cargo á seguinte aplicación orzamentaria habilitada no orzamento correspondente ao exercicio 2011 e pola contía que se cita: - Aplicación orzamentaria 34000.480.00, ata un máximo de 30.000,00 euros Narón, 2 de marzo de 2011. O alcalde, José Manuel Blanco Suárez.